Diari Oficial de la Generalitat Valenciana


Sumari del DOGV 4154, del 24-12-2001 (2001/12572)

RESOLUCIÓ de 10 de desembre de 2001, de la Direcció General d'Ordenació i Innovació Educativa i Política Lingüística, per la qual es fa pública la relació de cursos d'habilitació per als professionals del primer cicle de l'Educació Infantil.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4154

Data del DOGV
:   24-12-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/12135


Data del document
:   10-12-2001

Organisme emissor
:   Conselleria de Cultura i Educació

Tipus de document
:   Resolució

Correcció d'errades

Anàlisi jurídica

 Descriptors 

:   * reciclatge professional
    * educació preescolar
    * personal docent

RESOLUCIÓ de 10 de desembre de 2001, de la Direcció General d'Ordenació i Innovació Educativa i Política Lingüística, per la qual es fa pública la relació de cursos d'habilitació per als professionals del primer cicle de l'Educació Infantil. [2001/12637]
  
L'Ordre del Ministeri d'Educació i Ciència, d'11 de gener de 1996 (BOE, 23.01.1996), per la qual s'homoloquen, entre altres, els cursos d'habilitació per als professionals del primer cicle de l'Educació Infantil, en l'apartat 1, Disposicions comunes, punt sisé, establix que les comunitats autònomes que es troben en ple exercici de les seues competències educatives publicaran en els seus respectius butlletins o diaris oficials la relació de cursos convocats i autoritzats a l'empara del que disposa eixa ordre, les entitats organitzadores, i la relació de persones que han resultat aptes.
  
La Resolució de 31 de gener de 1997 (DOGV, 03. 04. 1997), de la Direcció General d'Ordenació i Innovació Educativa i Política Lingüística, en base al punt seté de l'apartat 1, Disposicions Comunes, de l'Ordre d'11 de gener de 1996, establix el procediment per a autoritzar determinades entitats alienes a la Conselleria de Cultura i Educació a convocar cursos d'habilitació per a professionals que impartixen el primer cicle de l'Educació Infantil.
  
El servei d'Ordenació Acadèmica de la Direcció General d'Ordenació i Innovació Educativa i Política Lingüística ha constatat que les sol·licituds realitzades per diverses entitats complien els requisits establits en l'Ordre d'11 de gener de 1996 i en la Resolució de 31 de gener de 1997, i formula propostes de resolucions estimàtories i, com a conseqüència, s'emeteren les resolucions d'autoritzacions que es resumixen en l'annex I.
  
Una vegada conclosos els cursos autoritzats i comprovades les dades aportades per les entitas convocants, resolc:
  
Únic
  
Fer públiques les llistes dels professionals que figuren en l'annex II i que han obtingut la qualificació d'apte en els cursos d'habilitació, convocats basant-se en l'Ordre d'11 de gener de 1996 i la Resolució de 31 de gener de 1997, que consten en l'annex I.
  
Contra la present resolució, que no esgota la via administrativa, es podrà presentar un recurs d'alçada davant de la Conselleria de Cultura i Educació en el termini d'un mes des de la seua publicació en el Diari Oficial de la Generalitat Valenciana, sobre la base del que establix l'article 114 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, modificada per la Llei 4/1999 de 13 de gener. No obstant això, podrà presentar-se qualsevol altre recurs que s'estime oportú.